|  |
| --- |
| **SPORTO PASLAUGŲ TEIKIMO SUTARTIS NR. [\_\_]** |
|  |
| [data, Kaunas] |
|  |
| **MB „Nemunė“**, juridinio asmens kodas 304542396, buveinės adresas Šilo g. 2, Ramučių k., Kauno raj., Lietuvos Respublika (toliau – **Studija**), atstovaujamos Studijos direktorės Kristinos Zaičenkovienės, veikiančios pagal bendrijos įstatus |
|  |
| **ir**  |
|  |
| **[Vardas Pavardė]**, gimimo data [\_\_], gyvenantis(-i) [adresas], Lietuvos Respublika (toliau – **Klientas**). |
|  |
| Toliau šioje sutartyje Studija ir Klientas kartu gali būti vadinami **Šalimis**, o kiekviena atskirai – **Šalimi**. |
|  |
| Šalys sudarė šią sporto paslaugų teikimo sutartį, kurios pagrindu Studija įsipareigoja Klientui suteikti Kliento pasirinktas Paslaugas, o Klientas įsipareigoja už suteiktas Paslaugas su Studija atsiskaityti žemiau aptartomis sąlygomis (toliau – **Sutartis**). |
|  |
| 1. **SUTARTYJE NAUDOJAMOS SĄVOKOS**
 |
|  |
| Jeigu nenurodyta kitaip, Sutartyje didžiąja raide rašomos sąvokos turi žemiau nurodytas reikšmes:  |
|  |
| * 1. **Paslaugos** – Studijos teikiamos sporto paslaugos, konkrečiai, pilates, reformerių pilates, mankšta ir kt.);
 |
|  |
| * 1. **Privatumo politika** – reiškia duomenų subjektų informavimo dokumentą, patalpintą Studijos interneto svetainėje adresu [\_\_], nusakantį kaip Studija tvarko klientų asmens duomenis;
 |
|  |
| * 1. **Taisyklės** – Studijos interneto svetainėje <https://pilateshouse.lt/> paskelbtos naudojimosi teikiamomis sporto paslaugomis taisyklės. Taisyklės yra neatskiriama Sutarties dalis ir turi būti aiškinamos kartu su Sutartimi;
 |
|  |
| * 1. **Vienkartinis užsiėmimas** – Studijos interneto svetainėje <https://pilateshouse.lt/> nurodyta Kliento pasirinkta vienkartinio pobūdžio paslauga.
 |
|  |
| 1. **ŠALIŲ TEISĖS IR PAREIGOS**
 |
|  |
| * 1. Studija įsipareigoja:
 |
|  |
| * + 1. Paslaugas teikti kokybiškai, rūpestingai ir profesionaliai;
 |
|  |
| * + 1. užtikrinti Paslaugų teikimą Klientui pagal jo užsakytą Vienkartinį užsiėmimą;
 |
|  |
| * + 1. teisės aktų nustatyta tvarka užtikrinti tinkamą Kliento asmens duomenų tvarkymą;
 |
|  |
| * + 1. esant situacijai, kai Paslaugos Klientui negali būti tinkamai ir laiku suteikiamos dėl Studijos kaltės, nedelsiant informuoti Klientą apie tokią susidariusią situaciją;
 |
|  |
| * + 1. Kliento pasirinkimu grąžinti Klientui mokestį už tinkamai ir laiku Klientui nesuteiktas Paslaugas dėl Studijos kaltės arba neatlygintinai pakeisti Kliento užsakyto Vienkartinio užsiėmimo laiką į kitą laiką, kuomet Paslaugos galės būti tinkamai ir laiku suteikiamos. Klientas apie minėtą pasirinkimą turi informuoti Studijos administraciją per 5 darbo dienas nuo Studijos pranešimo apie laikiną Paslaugų teikimo sustabdymą gavimo. Šalys susitaria, kad Klientui per nustatytą terminą neinformavus Studijos administracijos, yra laikoma, kad Klientas pasirinko Vienkartinio užsiėmimo laiko pakeitimą, kaip tai aptarta aukščiau šiame Sutarties punkte;
 |
|  |
| * + 1. Informuoti Klientą apie visus su Studijos vykdoma veikla bei Paslaugų teikimu susijusius pasikeitimus;
 |
|  |
| * + 1. Imtis visų kitų būtinų veiksmų siekiant tinkamai vykdyti Sutartį.
 |
|  |
| * 1. Studija turi teisę:
 |
|  |
| * + 1. Egzistuojant objektyvioms ekonominėms, socialinėms, politinėms ar geopolitinėms aplinkybėms, taip pat pasikeitus teisiniam reguliavimui, vienašališkai pakeisti Paslaugų kainą;
 |
|  |
| * + 1. Egzistuojant objektyvioms ekonominėms, socialinėms, politinėms ar geopolitinėms aplinkybėms, taip pat pasikeitus teisiniam reguliavimui, vienašališkai pakeisti Taisykles;
 |
|  |
| * + 1. Vienašališkai sustabdyti Paslaugų teikimą ar atsisakyti teikti Paslaugas Klientui Sutartyje ir (arba) Taisyklėse nustatytais atvejais ir tvarka;
 |
|  |
| * + 1. Vienašališkai keisti Studijos darbo laiką;
 |
|  |
| * + 1. Valstybinių švenčių metu, suplanuotų atostogų metu, taip pat atliekant remonto ar kitus Studijos priežiūros darbus, neteikti Paslaugų Klientams;
 |
|  |
| * + 1. Kaupti ir tretiesiems asmenims, užsiimantiems skolos administravimo ar išieškojimo veikla, perduoti informaciją apie laiku neatsiskaičiusį Klientą arba perleisti savo reikalavimo teises bei kitas teises ir pareigas pagal Sutartį. Sudarydamas Sutartį Klientas sutinka, kad reikalavimo teisės pagal Sutartį būtų perleistos bet kuriam Studijos pasirinktam asmeniui;
 |
|  |
| * + 1. Pareikalauti iš Kliento atlyginti visas su skolos administravimu ir išieškojimu susijusias išlaidas.
 |
|  |
| * + 1. Kitas Sutartyje ar Taisyklėse nustatytas bei įtvirtintas Studijos teises.
 |
|  |
| * 1. Klientas įsipareigoja:
 |
|  |
| * + 1. Laikytis Taisyklių ir Sutarties sąlygų;
 |
|  |
| * + 1. Tinkamai ir laiku atsiskaityti su Studija Sutartyje nustatyta tvarka;
 |
|  |
| * + 1. Pateikti visą Studijos prašomą Kliento asmeninę informaciją, būtiną tinkamam Paslaugų teikimui;
 |
|  |
| * + 1. Prieš pasirenkant konkrečias Paslaugas, įsivertinti asmeninę sveikatos būklę ir Paslaugų galimą poveikį jai bei įsivertinti, ar Kliento asmeninė sveikatos būklė leis tinkamai ir pilna apimtimi naudotis Paslaugomis;
 |
|  |
| * + 1. Esant įsiskolinimui, atlyginti Studijai visas su skolos administravimu ir išieškojimu susijusias išlaidas;
 |
|  |
| * + 1. Informuoti Studijos administraciją apie Kliento asmens duomenų, nurodytų Sutartyje, pasikeitimą. Klientui neinformavus Studijos administracijos apie savo kontaktinių duomenų, nurodytų Sutartyje, pasikeitimą, yra laikoma, kad duomenys, pateikti Sutartyje, yra teisingi ir visa korespondencija, siunčiama Sutartyje nurodytais kontaktais, yra laikoma tinkamai įteikta praėjus 3 darbo dienoms nuo jos išsiuntimo dienos;
 |
|  |
| * + 1. Vykdyti visus kitus Sutartimi prisiimtus įsipareigojimus.
 |
|  |
| 1. **ATSISKAITYMO TVARKA**
 |
|  |
| * 1. Įsigijus Vienkartinį užsiėmimą, Klientas visą Vienkartinio užsiėmimo kainą sumoka užsakymo dieną bankiniu pavedimu į Studijos banko sąskaitą, nurodytą šioje Sutartyje arba grynaisiais pinigais. Paslaugos pagal įsigytą Vienkartinį užsiėmimą Klientui pradedamos teikti tik tuo atveju, jeigu Klientas sumokėjo visą Vienkartinio užsiėmimo kainą.
 |
|  |
| * 1. Bet koks bankiniu pavedimu pagal šią Sutartį atliktas mokėjimas už Paslaugas bus laikomas tinkamai atliktu nuo to momento, kai atitinkama suma bus matoma Studijos banko sąskaitoje.
 |
|  |
| * 1. Klientui neatvykus į įsigytą Vienkartinį užsiėmimą nustatytu laiku arba atšaukus Vienkartinio užsiėmimo užsakymą likus mažiau nei 12 valandų iki Vienkartinio užsiėmimo nustatyto laiko pradžios, apmokėjimas už Vienkartinį užsiėmimą Klientui negrąžinamas.
 |
|  |
| 1. **ATSAKOMYBĖ**
 |
|  |
| * 1. Kiekviena Šalis privalo atlyginti kitai Šaliai padarytus tiesioginius nuostolius.
 |
|  |
| * 1. Šalys, vadovaudamosi kitomis Sutarties nuostatomis, sutinka bei patvirtina, kad nuostolių, žalos bei išlaidų atlyginimas neatleidžia įsipareigojimų nevykdančios Šalies nuo tolesnio Sutartimi prisiimtų jos įsipareigojimų vykdymo.
 |
|  |
| * 1. Studija neatsako už dėl Paslaugų neteikimo ar netinkamo teikimo Klientui padarytą žalą, jeigu tai įvyko ne dėl Studijos kaltės, taip pat už trečiųjų asmenų veiksmus ar apribojimus, taikomus Klientui. Kai Klientui dėl netinkamo Paslaugų teikimo padaroma žala trečiojo asmens, veikiančio Sutarties su Studija pagrindu, dėl tokios žalos atlyginimo atsakingu yra laikomas trečiasis asmuo.
 |
|  |
| * 1. Klientas, vėluodamas atsiskaityti už Paslaugas ar atlikti bet kokius kitus mokėjimus pagal Sutartį, įsipareigoja mokėti Paslaugų teikėjui 0,1 proc. dydžio netesybas už kiekvieną pavėluotą dieną nuo vėluojamos sumokėti sumos.
 |
|  |
| * 1. Studija neatsako už Kliento sveikatos sutrikimus ir neatlygina Klientui žalos dėl tokių sveikatos sutrikimų atsiradimo, jeigu Klientas netinkamai naudojosi Paslaugomis, pasirinko netinkamą sportinį ar kitokį inventorių, viršijo leistinus ar rekomenduojamus krūvius, nevykdė sveikatos priežiūros įstaigos ir (arba) gydytojų reikalavimų ir (arba) rekomendacijų, nesilaikė Sutartyje ir (arba) Taisyklėse nustatytų reikalavimų, sąlygų ar apribojimų, elgėsi neapdariai, neatsakingai, nerūpestingai ir (arba) nukrypdamas nuo visuotinai pripažįstamo atidumo standarto.
 |
|  |
| * 1. Sutartyje įtvirtintų teisių gynimo būdai neriboja Šalių teisės naudotis kitomis teisėtomis jų teisių gynimo priemonėmis.
 |
|  |
| 1. **SUTARTIES VYKDYMAS, GALIOJIMAS, KEITIMAS IR NUTRAUKIMAS**
 |
|  |
| * 1. Sutartis įsigalioja Sutarties sudarymo dieną ir galioja iki visiško Šalių pagal Sutartį prisiimtų įsipareigojimų įvykdymo arba iki Sutarties nutraukimo dienos.
 |
|  |
| * 1. Sutartį nutraukus ar Sutarčiai pasibaigus, Šalims lieka galioti Sutarties nuostatos, kurios pagal savo prigimtį yra posutartinės.
 |
|  |
| * 1. Studija turi teisę nedelsiant, be jokio perspėjimo, sustabdyti Paslaugų teikimą, Klientui, informuodama Klientą raštu, jeigu:
 |
|  |
| * + 1. Klientas laiku neatsiskaito su Studija pagal Sutartį ar vėluoja atlikti bet kokį kitą mokėjimą pagal Sutartį;
 |
|  |
| * + 1. Studijai tampa žinoma, kad Klientas Studijoje atlieka ar planuoja atlikti veiksmus, turinčius nusikalstamos veikos ar administracinio nusižengimo požymius, gadina Studijos ar trečiųjų asmenų turtą ar kitais veiksmais daro žalą Studijai ar tretiesiems asmenims bei kelia pavojų savo ar kitų asmenų sveikatai;
 |
|  |
| * + 1. jei dėl aplinkybių, nepriklausančių nuo Studijos, Studija negali suteikti Paslaugų (įskaitant atvejus, kai įvyksta miesto inžinerinių tinklų avarijos, šalyje ar Studijos veikimo teritorijoje yra paskelbiama ekstremali padėtis, karantinas, karas ir kitos *force majeure* aplinkybės);
 |
|  |
| * + 1. Klientas pažeidžia Taisykles.
 |
|  |
| * 1. Studija turi teisę vienašališkai nutraukti Sutartį, apie tai informavusi Klientą raštu ne mažiau kaip prieš 10 kalendorinių dienų, jeigu:
 |
|  |
| * + 1. Klientas pakartotinai pažeidžia esmines Sutarties sąlygas ar Taisykles;
 |
|  |
| * + 1. Klientas laiku neatsiskaito su Studija už Paslaugas ar vėluoja atlikti bet kokį kitą mokėjimą pagal Sutartį ilgiau nei 10 kalendorinių dienų.
 |
|  |
| * 1. Klientas turi teisę vienašališkai nutraukti Sutartį, apie tai informavęs Studijos administraciją ne mažiau kaip prieš 10 kalendorinių dienų, jeigu:
 |
|  |
| * + 1. Studija neteikia Klientui paslaugų daugiau nei 10 kalendorinių dienų;
 |
|  |
| * + 1. Studija nevykdo kitų Sutartimi prisiimtų įsipareigojimų;
 |
|  |
| * + 1. kitais Lietuvos Respublikos įstatymuose numatytais atvejais.
 |
|  |
| * 1. Klientas turi teisę laisva valia vienašališkai nutraukti Sutartį, apie tai informavęs Studijos administraciją ne mažiau kaip prieš 30 kalendorinių dienų nesant jokioms objektyvioms priežastims.
 |
|  |
| * 1. Sutarties nutraukimas ar pasibaigimas neatleidžia Kliento nuo pareigos atsiskaityti su Studija už tinkamai suteiktas Paslaugas iki Sutarties nutraukimo ar pasibaigimo dienos bei sumokėti visus kitus mokesčius, susijusius su faktiškai suteiktomis Paslaugomis bei Sutartimi.
 |
|  |
| 1. **KITOS NUOSTATOS**
 |
|  |
| * 1. Klientas aiškiai ir nedviprasmiškai patvirtina, kad:
 |
|  |
| * + 1. prieš sudarant Sutartį Studija suteikė Klientui išsamią ir suprantamą informaciją apie teikiamų Paslaugų prigimtį, specifiką, teikimo sąlygas, kainą, teikimo terminus, išaiškino Klientui Šalių atsakomybę už netinkamą Sutarties vykdymą, suteikė kitą Kliento apsisprendimui sudaryti Sutartį reikalingą informaciją;
 |
|  |
| * + 1. prieš sudarant Sutartį Klientas tinkamai pats ar pasitelkdamas profesionalią pagalbą įvertino asmens sveikatos būklę, o Kliento asmens sveikatos būklė yra tinkama Kliento pasirinktų Paslaugų gavimui, Klientas turi (jei tokie yra reikalingi) visus reikiamus sveikatos priežiūros įstaigų ir (arba) gydytojų leidimus, suderinimus, sutikimus Kliento pasirinktoms Paslaugoms gauti, todėl nėra jokių su Kliento sveikata susijusių aplinkybių, dėl kurių Klientas negalėtų naudotis Paslaugomis ar kitų apribojimų, kurie neleistų Studijai teikti Paslaugų Klientui.
 |
|  |
| * 1. Jeigu Klientas yra jaunesnis nei 18 metų asmuo, Sutartį Kliento vardu sudaro vienas iš Kliento atstovų pagal įstatymą ir kuris bus atsakingas už visus įsipareigojimus, kylančius iš Sutarties
 |
|  |
| * 1. Kliento asmens duomenys yra tvarkomi Lietuvos Respublikos įstatymuose nustatyta tvarka. Klientas prieš sudarydamas Sutartį privalo susipažinti su Privatumo politika, kurioje įtvirtinti asmens duomenų tvarkymo tikslai bei duomenų subjektų teisės.
 |
|  |
| * 1. Jeigu bet kuri iš Sutarties nuostatų yra pripažįstama negaliojančia, tai nėra pagrindas vertinti, kad Sutartis yra negaliojanti, o Sutartis turi būti aiškinama be negaliojančia pripažintos nuostatos
 |
|  |
| * 1. Visi tarp Šalių dėl Sutarties kilę ginčai yra sprendžiami derybų būdu. Šalims nepavykus kilusio ginčo išspręsti taikiai, tarp Šalių kilę ginčai yra sprendžiami teismine tvarka Kauno miesto apylinkės teismo Kauno rūmuose.
 |
|  |
| * 1. Vartojimo ginčų neteisminio sprendimo subjektas, kuris yra kompetentingas spręsti vartojimo ginčus, kylančius iš Sutarties, yra Valstybinė vartotojų teisių apsaugos tarnyba, juridinio asmens kodas 188770044, adresas Vilniaus g. 25, Vilnius, Lietuvos Respublika, telefono numeris +370 262 6751, el. pastas tarnyba@vvtat.lt, interneto svetainės adresas <http://www.vvtat.lt> arba <http://ec.europa.eu/odr/>.
 |
|  |
| * 1. Visa Šalių tarpusavio komunikacija vykdant šią Sutartį vykdoma žemiau nurodytais rekvizitais:

|  |  |
| --- | --- |
| **STUDIJA:** | **KLIENTAS:** |
| Šilo g. 2, Ramučių k., Kauno raj. | [Adresas] |
| +370 616 20238 | [Telefono numeris] |
| [Elektroninis pastas] | [Elektroninis pastas] |
| [Atsiskaitomosios sąskaitos Nr.] | [Atsiskaitomosios sąskaitos Nr.] |

 |
|  |
| * 1. Pranešimai laikomi įteiktais šiais atvejais
 |
|  |
| * + 1. kai jie buvo įteikti fiziškai arba per kurjerį – įteikimo dieną;
 |
|  |
| * + 1. kai jie buvo išsiųsti elektroninio ryšio priemonėmis – kitą dieną po išsiuntimo elektroninio ryšio priemonėmis dienos.
 |
|  |
| * 1. Šalys patvirtina, kad visos Sutarties nuostatos joms yra išaiškintos ir suprantamos, o Sutartis sudaryta laisva Šalių valia.
 |
|  |
| * 1. Sutartis yra sudaryta dviem vienodos teisinės galios egzemplioriais lietuvių kalba, iš kurių po vieną tenka kiekvienai Šaliai.
 |
|  |
| * 1. Sutartis gali būti sudaroma Šalims ją pasirašant kvalifikuotu elektroniniu parašu.
 |
| **ŠALIŲ PARAŠAI** |
|  |  |
| **Studijos vardu:** | **Klientas:** |
|  |  |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Direktorė Kristina Zaičenkovienė | [Vardas Pavardė] |